**KISKŐRÖS VÁROS POLGÁRMESTERE**

## ELŐTERJESZTÉS

(a Képviselő-testület 2022. szeptember 21-i ülésére)

**TÁRGY: 6200 KISKŐRÖS, KOSSUTH LAJOS ÚT 41. SZÁM ALATTI INGATLAN BÉRBEADÁSA**

Kiskőrös Város Önkormányzatának Képviselő-testülete az 52/2022. számú határozatával jóváhagyta a Kiskőrös, 2418 hrsz-ú (természetben: 6200, Kiskőrös, Kossuth Lajos út 41.), a tulajdoni lapon „kivett óvoda”-ként feltüntetett rendeltetésű ingatlan (a továbbiakban: ingatlan) felújítását, illetve felhatalmazta a polgármestert, hogy az ingatlan hasznosítása érdekében nyilvános versenytárgyalást folytasson le.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Rendelet) 27. § (1) bekezdés a) pontja alapján: „A vagyon használatának és hasznosítási jogát átengedni - amennyiben az érintett vagyontárgy forgalmi értéke a nettó 15.000.000,- Ft érték feletti - a nemzeti vagyonról szóló törvényben foglaltak figyelembevételével nyilvános versenytárgyalás útján lehet, a rendelet 1. mellékletében foglalt eljárásnak megfelelően.”

Kiskőrös Város Önkormányzata (a továbbiakban: Önkormányzat) az ingatlant megváltozott munkaképességűek foglalkoztatása céljából, 10 éves határozott időtartamra kívánja bérbe adni, melynek érdekében a nyilvános versenytárgyalás a Rendelet alapján lefolytatásra került, az előírt határidőn belül egy érvényes pályázati ajánlat érkezett be a FŐKEFE Közhasznú Nonprofit Kft. (székhely: 1145 Budapest, Laky Adolf u. 41-49.) részéről.

Az ingatlan –nyilvántartásról szóló 1997. évi CXLI. törvény 27. § (3) bekezdése értelmében az ingatlan tulajdonosa köteles bejelenti az ingatlanügyi hatóságnak az ingatlan művelési ágában bekövetkezett változást, hogy az ingatlan-nyilvántartása a valós állapotot tükrözze, ezért indokolt az ingatlan „kivett óvoda” rendeltetésének módosítása „kivett irodaház” rendeltetésre.

Az ingatlan felújítása folyamatban van, a bérbeadásra – birtokbaadásra – a felújítási munkák befejezését követően kerül sor.

A Rendelet 27. § (2) bekezdése alapján: „a Képviselő-testület dönt az 1 évet meghaladó használati, hasznosítási jog átengedéséről.”

Figyelemmel arra, hogy az Önkormányzatnak az ingatlanra önkormányzati feladatok ellátása érdekében jelenleg nincs szüksége, a bérbeadással pedig az ingatlan hasznosítása megoldódna, javasolom, hogy a Képviselő-testület az ingatlant a határozat-tervezetben foglaltak szerint 10 éves határozott időtartamra bérbe adja a FŐKEFE Közhasznú Nonprofit Kft. részére.

**Kiskőrös, 2022. szeptember 13.**

 **Domonyi László s.k.,**

 **polgármester**

**HATÁROZAT – TERVEZET**

Kiskőrös Város Képviselő-testülete

1. egyetért azzal, hogy Kiskőrös Város Önkormányzata kizárólagos tulajdonában álló, Kiskőrös belterület 2418 hrsz-on nyilvántartott, természetben 6200 Kiskőrös, Kossuth Lajos út 41. szám alatt található, kivett óvoda rendeltetésű, 725 m2 alapterületű ingatlant határozott időtartamra - a birtokbaadás napjától számított 10 évre - havi 250.000,- Ft + ÁFA összegű bérleti díjért, a határozat mellékletét képező bérleti szerződésben foglalt feltételekkel bérbe adja a FŐKEFE Közhasznú Nonprofit Kft. (székhely: 1145 Budapest, Laky Adolf u. 41-49., adószáma: 22246901-2-42, képviseli: Koszorus László Gáspár ügyvezető) részére. Az ingatlan rendeltetése: „kivett irodaház”-ra változik.
2. felhatalmazza a polgármestert a határozat mellékletét képező bérleti szerződés aláírására, továbbá a szükséges jognyilatkozatok megtételére és aláírására.

**Felelős:** polgármester

**Határidő:** azonnal